हरित परिवहन आर ओ-आर सेवा को रेल मंत्री सुरेश प्रभु ने दिखाई हरी झंडी
नई दिल्ली | रेलमंत्री सुरेश प्रभु ने गुरुवार को हरित परिवहन आर ओ-आर सेवा को हरी झंडी दिखाई। कार्यक्रम रेल संग्रहालय में आयोजित किया गया, जहां वीडियो कांफ्रेंसिंग के जरिए उन्होंने पटेल नगर रेलवे स्टेशन से योजना की शुरुआत की।
पटेल नगर से उत्तरी निगम के महापौर डा. संजीव नैयर, डीआरएम अरुण अरोड़ा भी मौजूद रहे। रेल मंत्री ने इस अवसर पर कहा कि आर आर सेवा से राजधानी में पर्यावरण बहाली में मदद मिलेगी। उन्होंने कहा कि गुड़गांव के गढ़ी हरसरू से ट्रक को माल सहित ट्रेन पर लाद कर मुरादनगर एनसीआर की सीमा से बाहर उतार दिया जाएगा। रेल मंत्री ने 2017-18 के भारतीय रेलवे के यात्री मालभाड़ा क्षेत्र के लिए बिजनेस प्लान का भी अनावरण किया। इससे सड़कों की भीड़-भाड़ और वाहनों से निकलने वाले प्रदूषण उत्सर्जन को कम करने में मदद मिलेगी। इस अवसर पर रेलवे बोर्ड के अध्यक्ष, एके मित्तल रेलवे बोर्ड के सदस्य यातायात, मो. जमशेद, सीट्रैम के ईडी आरके टंडन और उत्तर रेलवे के जीएम आरके कुलश्रेष्ठ अन्य उपस्थित थे।
hin_Deva hin_Deva hin_Deva